CELEX: 32009R0316
Language: et
Date: 2009-04-17 00:00:00
Title: Komisjoni määrus (EÜ) nr 316/2009, 17. aprill 2009 , millega muudetakse määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks

18.4.2009   
            
            
               ET
            
            
               Euroopa Liidu Teataja
            
            
               L 100/3
            
         
      KOMISJONI MÄÄRUS (EÜ) nr 316/2009,
   17. aprill 2009,
   millega muudetakse määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   Võttes arvesse nõukogu 19. jaanuari 2009. aasta määrust (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, (1) eriti selle artikli 142 punkte c ja e,
   ning arvestades järgmist:
   
               (1)
            
            
               Määrusega (EÜ) nr 73/2009 tunnistati kehtetuks nõukogu määrus (EÜ) nr 1782/2003, (2) et jätkata uute sektorite järkjärgulist integreerimist ühtsesse otsemaksete kavasse ja toetuste tootmisest lahtisidumise laiendamist. Selle tulemusena on mõned toetuskavad kadunud ja seega ei ole enam vaja ka neile vastavaid rakenduseeskirju komisjoni määruses (EÜ) nr 1973/2004 (3).
            
         
               (2)
            
            
               Prantsusmaal ja Itaalias on hiljuti kasutusele võetud uued riisikasvatusmeetodid, mis nõuavad teatavat viivitust külvamisel. Seega on asjakohane lükata külvamise tähtaega edasi, et Itaalias ja Prantsusmaal oleks võimalik taotleda põllukultuurist sõltuvat riisitoetust.
            
         
               (3)
            
            
               Vastavalt määruse (EÜ) nr 1782/2003 artiklile 71 võisid liikmesriigid teha otsuse kohaldada ühtset otsemaksete kava pärast üleminekuaega, mis lõppes hiljemalt 31. detsembril 2006. Selle tulemusena ei ole enam kohaldatavad teatavad kõnealuse määruse 12. peatükis sätestatud veise- ja vasikaliha toetused, mida liikmesriigid võisid rakendada ainult nimetatud üleminekuaja kestel. Neile maksetele viitavad sätted tuleb seega määrusest (EÜ) nr 1973/2004 välja jätta.
            
         
               (4)
            
            
               Alates 2009. aastast on komisjoni määrust (EÜ) nr 796/2004 (4) (millega sätestatakse omavahelise vastavuse, kohandamise ning ühtse haldus- ja kontrollisüsteemi üksikasjalikud rakenduseeskirjad) muudetud, et seda saaks otse kohaldada ühtse pindalatoetuse kava suhtes. Määruse (EÜ) nr 796/2004 ühtse pindalatoetuse kava suhtes kohaldamist käsitlevad sätted tuleb seega määrusest (EÜ) nr 1973/2004 välja jätta.
            
         
               (5)
            
            
               Täiendavate riiklike otsetoetuste kaasrahastamine puudutab 2009. aastal ainult Bulgaariat ja Rumeeniat. Seetõttu tuleb ajakohastada kaasrahastamise puhul kohaldatavaid kontrollieeskirju ja karistusi.
            
         
               (6)
            
            
               Maa tootmisest kõrvaldamise kava rakendatakse ainult määruse (EÜ) nr 1782/2003 endises artiklis 107 sätestatud vabatahtliku kõrvaldamise vormis põllumajandustootjate suhtes nendes liikmesriikides, kus kohaldatakse põllukultuuride pindalatoetust vastavalt nimetatud määruse artiklile 66. Määruse (EÜ) nr 1973/2004 16. peatükis sätestatud toiduks mittekasutatavate põllukultuuride kasvatamiseks kasutatava maa tootmisest kõrvaldamise kava haldamise lihtsustamise huvides on asjakohane arvata sellest kavast välja põllukultuuride pindalatoetuse alusel toetuskõlblike toodete kasvatamiseks kasutatud põllumajandusmaa.
            
         
               (7)
            
            
               Määruse (EÜ) nr 1973/2004 artiklis 103 on sätestatud, et keskmine piimaand, mida kasutatakse toetuskõlblike ammlehmade arvu kindlaksmääramiseks vastavalt määruse (EÜ) nr 73/2009 artikli 111 lõikele 2, arvutatakse määruse (EÜ) nr 1973/2004 XVI lisas sätestatud keskmiste piimaandide alusel. Nimetatud lisas on Hispaania keskmiseks piimaanniks kehtestatud 4 650 kg. Hispaania on taotlenud selle keskmise piimaanni ajakohastamist, arvestades piimasektori arengut Hispaanias, kus seoses nii põllumajandusettevõtete arvu kui ka suurust mõjutava ümberkorraldusprotsessiga on lüpsikarja piimaand pidevalt kasvanud. Seetõttu on asjakohane nimetatud lisa ajakohastada.
            
         
               (8)
            
            
               Komisjoni 29. aprilli 2004. aasta otsust K(2004) 1439 on muudetud, et kehtestada ühtse pindalatoetuse kava alla kuuluva põllumajandusmaa suuruseks Slovakkia Vabariigis alates 2009. aastast 1 880 tuhat hektarit. Kõnealune näitaja peaks kajastuma ka määruse (EÜ) nr 1973/2004 XXI lisas.
            
         
               (9)
            
            
               Seetõttu tuleks määrust (EÜ) nr 1973/2004 muuta.
            
         
               (10)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1973/2004 muudetakse järgmiselt:
   
               1)
            
            
               artikli 1 punkt h jäetakse välja;
            
         
               2)
            
            
               artiklit 2 muudetakse järgmiselt:
               
                           a)
                        
                        
                           lõike 1 esimeses ja teises lõigus jäetakse välja viited artikli 1 punktile h;
                        
                     
                           b)
                        
                        
                           lõike 2 esimeses lõigus jäetakse välja viide artikli 1 punktile h;
                        
                     
         
               3)
            
            
               artiklis 4 jäetakse välja viide määruse (EÜ) nr 1782/2003 artiklile 98;
            
         
               4)
            
            
               artikkel 12 asendatakse järgmisega:
               „Artikkel 12
               Külvikuupäevad
               Põllukultuurist sõltuva riisitoetuse taotlemiseks tuleb deklareeritud maad külvata hiljemalt:
               
                           a)
                        
                        
                           30. juunil enne kõnealust lõikust Hispaanias, Prantsusmaal, Itaalias ja Portugalis;
                        
                     
                           b)
                        
                        
                           31. mail teistes määruse (EÜ) nr 1782/2003 artikli 80 lõikes 2 nimetatud tootvates liikmesriikides.”;
                        
                     
         
               5)
            
            
               9. peatükk „Piirkondlik põllukultuuride eritoetus” jäetakse välja;
            
         
               6)
            
            
               13. peatüki 2. jagu „Aastaaegade mõju hüvitav lisatasu” (artiklid 96, 97 ja 98), artikkel 117, 4. jao 2. alajagu „Tootmise ekstensiivistamistoetuse kava” (artiklid 118–119), 6. jagu „Lisatoetused” (artikkel 125) ja artikkel 133 jäetakse välja;
            
         
               7)
            
            
               artiklit 126 muudetakse järgmiselt:
               
                           a)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       kolmas lõik jäetakse välja;
                                    
                                 
                                       ii)
                                    
                                    
                                       neljas lõik asendatakse järgmisega:
                                       „Ettemakset ei või teha enne selle kalendriaasta 16. oktoobrit, milleks lisatasu taotletakse.”;
                                    
                                 
                     
                           b)
                        
                        
                           lõige 2 asendatakse järgmisega:
                           „2.   Lõplik lisatasusumma võrdub põllumajandustootjale ettenähtud lisatasusumma ja ettemakse vahega.”;
                        
                     
         
               8)
            
            
               artikli 127 lõike 1 esimene lõik asendatakse järgmisega:
               „Erilisatasu ja ammlehmade lisatasu kavadega hõlmatud loomade arvelevõtmise aasta määramisel ja loomkoormuse arvutamiseks kasutatavate loomühikute arvu määramisel on rakendusjuhtumiks taotluste esitamistähtaeg.”;
            
         
               9)
            
            
               artikkel 130 asendatakse järgmisega:
               „Artikkel 130
               Individuaalse piimakvoodi kindlaksmääramine
               Erandina käesoleva määruse artikli 102 lõike 1 punktist a võivad liikmesriigid kuni nõukogu määruse (EÜ) nr 1234/2007 (5) artiklis 66 osutatud 7. perioodi lõpuni otsustada, et piimatootjate puhul, kes vastavalt määruse (EMÜ) nr 1234/2007 artikli 65 punktile i ja k või vastavalt nimetatud määruse artiklite 73, 74 ja 75 rakendamiseks võetud siseriiklikele õigusnormidele vabastavad või võtavad alates 31. märtsist või 1. aprillist üle osa või kogu individuaalse piimakvoodi, määratakse 1. aprillil kindlaks ammlehmade lisatasu saamise tingimustele vastav maksimaalne individuaalne piimakvoot ja ammlehmade maksimaalne arv.
            
         
               10)
            
            
               artikli 131 lõige 6 jäetakse välja;
            
         
               11)
            
            
               14. peatükis jäetakse välja artiklid 136, 137 ja 138;
            
         
               12)
            
            
               artikli 140 lõige 1 asendatakse järgmisega:
               „1.   2009. aastal kohaldatakse määrust (EÜ) nr 796/2004 riikliku täiendava otsetoetuse suhtes, mida kaasrahastatakse Bulgaarias ja Rumeenias vastavalt Bulgaaria ja Rumeenia ühinemisakti VIII lisa I jao punktile E.”;
            
         
               13)
            
            
               artikli 143 lõige 1 asendatakse järgmisega:
               „1.   Määruse (EÜ) nr 1782/2003 artiklis 107 ette nähtud tootmisest kõrvaldatud maad võib vastavalt nimetatud määruse artikli 107 lõike 3 esimesele taandele kasutada sellise tooraine kasvatamiseks, millest toodetakse ühenduses tooteid, mis ei ole mõeldud eeskätt inim- või loomatoiduks käesolevas peatükis ette nähtud tingimustel.”;
            
         
               14)
            
            
               artikli 145 lõike 1 esimene lõik asendatakse järgmisega:
               „Tootmisest kõrvaldatud maal võib kasvatada igasugust põllumajanduslikku toorainet, välja arvatud määruse (EÜ) nr 1782/2003 IX lisas loetletud põllukultuure, vastavalt nimetatud määruse artikli 107 lõike 3 esimesele taandele.”;
            
         
               15)
            
            
               artikli 146 lõike 1 punkti a sissejuhatavad sõnad asendatakse järgmisega:
               „kasutada kindlaksmääratud põllumajanduslikku toorainet, välja arvatud määruse (EÜ) nr 1782/2003 IX lisas loetletud põllukultuure, tingimusel et kõik asjakohased kontrollimeetmed on võetud:”;
            
         
               16)
            
            
               artikli 147 lõige 5 jäetakse välja;
            
         
               17)
            
            
               artikkel 149 jäetakse välja;
            
         
               18)
            
            
               artikli 158 lõige 4 asendatakse järgmisega:
               „4.   Iga tooraine liigi kohta vabastatakse osa tagatisest tingimusel, et kõnealuse kokkuostja või esmatöötleja pädeva asutuse valduses on tõendus selle kohta, et kõnealuse tooraine kogus on töödeldud kooskõlas artikli 147 lõike 2 punktis f osutatud kasutusviisidega, kusjuures vajaduse korral on arvestatud mis tahes muudatustega artikli 152 alusel.”;
            
         
               19)
            
            
               artikli 159 lõige 1 asendatakse järgmisega:
               „1.   Põhinõuded komisjoni määruse (EMÜ) nr 2220/85 artikli 20 tähenduses on kohustus töödelda tooraine kogused peamiselt lepingus nimetatud lõppsaadusteks ja kohustus töödelda tooraine saagikoristusele järgneva teise aasta 31. juuliks.”;
            
         
               20)
            
            
               XVI lisas asendatakse Hispaania kohta käiv arv arvuga „6 500”;
            
         
               21)
            
            
               XVIII lisa punkt 2 „Aastaaegade mõju hüvitav lisatasu”, punkt 4 „Ekstensiivistamistoetus” ja punkt 5 „Lisatasu koos vabastusega loomkoormuse rakendamisest” jäetakse välja;
            
         
               22)
            
            
               XXI lisas asendatakse Slovakkia kohta käiv põllumajandusmaa ühtse pindalatoetuse kava alusel arvuga „1 800”.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse abitaotluste suhtes, mis hõlmavad alates 1. jaanuarist 2009 algavaid aastaid.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. aprill 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 30, 31.1.2009, lk 16.
   
      (2)  ELT L 270, 21.10.2003, lk 1.
   
      (3)  ELT L 345, 20.11.2004, lk 1.
   
      (4)  ELT L 141, 30.4.2004, lk 18.
   
      (5)  ELT L 299, 16.11.2007, lk 1.”;